**A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló 4/2015.(I. 22.) önkormányzati rendelet módosításának általános indokolása:**

Az anyakönyvi eljárásról szóló 2010. évi I. törvény 96. §-ának rendelkezései alapján a települési önkormányzatrendeletben állapítja meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése esetén a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékét.

Fenti jogszabályi felhatalmazás alapján Kiskőrös Város Önkormányzata Képviselő-testülete megalkotta a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló 4/2015.(I. 22.) önkormányzati rendeletét (a továbbiakban: Ar.). 2015. év óta az anyakönyvi eljárásban fizetendő díj mértéke és az anyakönyvvezetőt az események után megillető díjazás mértéke nem változott. Az anyakönyvvezető költségei (fodrász, ruha, cipő) viszont emelkedtek ebben az időszakban, ezért szükséges az anyakönyvvezető részére fizetendő díj mértékét emelni.

Az Ar. felülvizsgálata során figyelembe vettük a jogszabályszerkesztésről szóló 6/2009. (XII.14.) IRM rendeletben foglalt szabályokat, így a jogszabály formai tagolását a hivatkozott rendeletnek megfelelően tartalmazza a rendelet-tervezet.

**A rendelet-tervezet részletes indokolása:**

**Az 1. §-hoz**

Az Ar. 2.§-a egyetlen bekezdésből áll, ezért a bekezdést nem kell sorszámmal megjelölni.

**A 2. §-hoz**

A jogszabályszerkesztésről szóló 61/2009.(XII.11.) IRM. rendelet szerint a bekezdést pontokra kell tagolni, ha a bekezdésbe foglalt mondat felsorolást tartalmaz, a felsorolás bármely két eleme között azonos logikai kapcsolat áll fenn, és ez a jogszabály áttekinthetőségét elősegíti. Ennek a követelménynek megfelelően kerül módosításra az Ar. 3.§ (1) bekezdése. Az IRM. rendeletnek megfelelően a latin ábécé kisbetűivel kerültek megjelölésre a korábban francia bekezdéssel jelölt pontok.

**A 3. §-hoz**

Meghatározásra került ebben a szakaszban az anyakönyvvezetőt megillető díjazás mértéke.

**A 4. §-hoz**

Pontosító rendelkezést tartalmaz ez a szakasz. Az „élettársai” szövegrész helyébe „élettársi” szöveg lép.

**Az 5. §-hoz**

A hatályba léptető rendelkezést tartalmaz ez a szakasz.